कुछ मामलों में हमारा दखल अपनों को परेशान कर सकता है, इसलिए थोड़ा स्पेस उन्हें खुद दें
कभी-कभी हम उस स्थिति में नहीं होते हैं कि किसी से बात कर सकें या समझा सकें। कुछ पल अकेले रहने का मन करता है ताकि हम ख़ुद को मानसिक-तौर पर तैयार कर सकें। इसके अलावा कुछ परिस्थितियां ऐसी होती हैं जिनमें थोड़ा वक़्त चाहिए
कभी-कभी हम उस स्थिति में नहीं होते हैं कि किसी से बात कर सकें या समझा सकें। कुछ पल अकेले रहने का मन करता है ताकि हम ख़ुद को मानसिक-तौर पर तैयार कर सकें। इसके अलावा कुछ परिस्थितियां ऐसी होती हैं जिनमें थोड़ा वक़्त चाहिए होता है। लेकिन जब यह समय नहीं मिलता तब इसे मांगना पड़ता है। रिश्ता कोई भी हो, उसमें थोड़ा ‘स्पेस’ देना ज़रूरी है। ‘स्पेस’ यानी वो समय जो हम ख़ुद के साथ मन को टटोलने-समझने के लिए अकेले गुज़ारना चाहते हैं। इसे स्पेस की ज़रूरत में समझना ज़रूरी है। कोई मांगे इससे पहले ही दे दें।
ग़लती कहां करते हैं?
इसलिए ज़रूरी है ‘स्पेस’ देना
रिश्ता चाहे पति-पत्नी का हो, माता-पिता, बच्चों या दोस्तों का, एक-दूसरे को उसका वक़्त देना बहुत ज़रूरी है।
मानसिक समस्याओं से घिर सकते हैं...
जब हम सामने वाले को समझ नहीं पाते और उसे समय के अनुसार स्पेस भी नहीं दे पाते तो व्यक्ति चिड़चिड़ाता है या ग़ुस्सा हो जाता है। जब यह स्थिति ज़्यादा समय तक रहती है तो इसके कई दुष्परिणाम भी सामने आते हैं जिससे कई प्रकार की मानसिक समस्याएं उत्पन्न हो सकती हैं। इससे व्यक्ति अवसाद में जा सकता है, उसे एंग्ज़ाइटी डिसऑर्डर, तनाव लेने से मानसिक परेशानी हो सकती है, जो बाद में गंभीर परिणाम दे सकती है। इसलिए आपके द्वारा दिया गया थोड़ा-सा समय उन्हें भी तैयार करेगा कि मदद कैसे मांगनी है।
रिश्तों में विश्वास बढ़ता है... 
जो व्यक्ति पहले से परेशान है, उससे कई सवाल पूछेंगे और समस्या बताने पर ज़ोर डालेंगे तो हो सकता है वह चिल्ला दे या आपसे झगड़ ले। इससे आपको बुरा लगेगा और मनमुटाव पैदा होगा। जब स्थिति को देखते हुए किसी को कुछ पल के लिए अकेला छोड़ देते हैं या सवाल नहीं करते, तो उसे यक़ीन हो जाता है कि आप पर वह भरोसा कर सकता है। इसी विश्वास के साथ कुछ समय के बाद वह ख़ुद अपनी समस्या आपको बताएगा।
आपसी समझ बनेगी... 
जब हम किसी अपने को परेशान या थका हुआ देखकर सवालों से उन्हें परेशान नहीं करते हैं तो इससे पता चलता है कि हम उन्हें कितनी अच्छी तरह से समझते हैं। और इसी समझदारी से रिश्तों में भी समझ आती है।
रीचार्ज होने के लिए... 
परेशानी और थकावट कई बार ख़ुद को आराम देने से कम हो जाती है। कुछ समय बाद व्यक्ति पहले की तरह सामान्य हो जाता है। इस लिहाज़ से भी स्पेस देना और लेना अहमियत रखता है।
ऐसे जानें समय देने की ज़रूरत
यह भी ध्यान रखें कि...
किसी को समय देने के चलते उसे भूलें नहीं। जब कोई व्यक्ति तनाव में है तो उसे स्पेस दें, लेकिन कुछ ही वक़्त के लिए। आप उससे दो-तीन दिन तक बात ही नहीं करेंगे तो रिश्ता वैसे ही कमज़ोर पड़ जाएगा। समय देने के बाद जब आपको लगे कि व्यक्ति थोड़ा सामान्य हो गया है तब उससे बात करने की कोशिश कर सकते हैं।
किसी को बांधें नहीं...
परिवार और दफ्तर में जो लोग आपके साथ हैं, उन्हें थोड़ी जगह दें। कुछ पत्नियों को पति का अपने दोस्तों के साथ समय बिताना पसंद नहीं होता। पर उन्हें भी अपने दोस्तों के साथ समय गुज़ारने का अधिकार है। बच्चे सिर्फ़ आपके साथ फिल्म देखेंगे या शॉपिंग करेंगे, यह भी एक तरह का बंधन है। दफ्तर का साथी सिर्फ़ आपके साथ लंच करे या चाय पिए, ऐसा ज़रूरी नहीं है। इन सभी रिश्तों में मन मुताबिक़ जीने का स्पेस मिलना ज़रूरी है।